**Ministru kabineta noteikumu projekta "Grozījums Ministru kabineta 2014. gada 23. decembra noteikumos Nr. 801 "Noteikumi par informācijas sniegšanu valsts iestādēm un amatpersonām no valsts vienotās datorizētās zemesgrāmatas"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | Pamatojums | | 2018. gada 8. martā pieņemtais likums "Grozījumi Notariāta likumā", paredz, ka Latvijas Zvērinātu notāru padome no 2018. gada 1. jūlija pārņem no apgabaltiesu priekšsēdētājiem lemšanu par atļauju izsniegšanu personām saņemt ziņas no zvērinātu notāru lietām. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Notariāta likuma 79. panta pirmā daļa noteic, ka zvērināts notārs un viņa darbinieki nedrīkst trešajām personām izpaust viņiem uzticētās ziņas, kā arī sniegt ziņas par viņiem uzticētajām lietām un notariālajās grāmatās ierakstītajiem aktiem un apliecinājumiem; šis noteikums ir spēkā arī pēc tam, kad viņi ir atstājuši savu amatu. Notariāta likuma 80. panta pirmās daļas 2. punkts noteic, ka izņēmumus no šā likuma 79. panta noteikumiem pieļauj citu resoru amatpersonām un privātpersonām – ar akta vai apliecinājuma dalībnieku piekrišanu vai ar apgabaltiesas priekšsēdētāja (no 2018. gada 1. jūlija – ar Latvijas Zvērinātu notāru padomes) atļauju.  No iepriekš minētajām tiesību normām izriet, ka notariālās darbības tiek veiktas, ievērojot konfidencialitātes principu, līdz ar to, lemjot jautājumu Notariāta likuma 80. panta kārtībā, ir pienākums izvērtēt, vai ir tiesisks pamats sniegt atļauju, un kādam mērķim nepieciešams saņemt ziņas no zvērināta notāra. Turklāt minētajā tiesību normā paredzētās apgabaltiesas priekšsēdētāja (no 2018. gada 1. jūlija – ar Latvijas Zvērinātu notāru padomes) tiesības izņēmumu kārtā atļaut zvērinātam notāram izpaust tam uzticētās ziņas attiecas uz gadījumiem, kad izsmeltas visas citas tiesiskās iespējas saņemt ziņas par mirušās personas mantiniekiem.  Ņemot vērā minēto, ja ziņas no zvērināta notāra lietas nav nepieciešamas iesniedzējam savu tiesību vai tiesisko interešu aizsardzībā vai ziņas no zvērināta notāra lietas iegūstamas citā kārtībā, kas noteikta likumā, būtu atsakāma atļaujas izsniegšana. Minēto nosacījumu konstatēšanā būtiska nozīme ir piešķirama valsts informācijas sistēmās esošajiem datiem. Piemēram, ja pastāv iespēja vienoties par parāda atmaksu ar citiem kopīpašniekiem, par kuru esamību Latvijas Zvērinātu notāru padome varētu gūt, ieskatoties Valsts vienotajā datorizētajā zemesgrāmatā, atļaujas izsniegšanas lietderība būtu vērtējama kritiski, jo iesniedzējam savu tiesību vai tiesisko interešu aizsardzībai ir alternatīvi risinājumi – vienoties ar kopīpašniekiem par parāda atmaksu. Konkrētajā gadījumā iesniedzējs, ieskatoties valsts vienotajā datorizētajā zemesgrāmatā, var pārliecināties par kopīpašniekiem un savu interešu aizsardzībai, nevis lūgt atļauju saņemt ziņas no zvērinātu notāru lietām, bet vērsties pie kopīpašniekam vienošanās par parāda atmaksu noslēgšanai. Tāpat atļaujas izsniegšanas lietderība būtu vērtējama kritiski, ja pastāv iespēja noskaidrot mantiniekus no zemesgrāmatas kā publiska reģistra, ja mantinieku īpašuma tiesības ir nostiprinātas. Izlemjot jautājumu par atļaujas izsniegšanu, Latvijas Zvērinātu notāru padome ieskatoties Valsts vienotajā datorizētajā zemesgrāmatā varētu konstatēt iepriekš minētos faktus un uz to pamata izdarīt secinājumus, vai atļaujas izsniegšana ir pamatota.  Vispārīgi, ja informācija, kura nepieciešama pārvaldes lēmuma pieņemšanai, kas regulē publiski tiesiskās attiecības ar privātpersonu, ir citas institūcijas rīcībā, iestāde to iegūst pati, nevis pieprasa no privātpersonas. Ja Latvijas Zvērinātu notāru padomei nebūs tiešsaistes piekļuve Valsts vienotajai datorizētajai zemesgrāmatai, tad Latvijas Zvērinātu notāru padomei ziņas katrā lietā būs jāpieprasa rajona (pilsētas) tiesas zemesgrāmatu nodaļai, kas palielinās atļauju izsniegšanas termiņus un būs apgrūtinoši gan Latvijas Zvērinātu notāru padomei, gan arī rajona (pilsētas) tiesas zemesgrāmatu nodaļai, jo tiks palielināta rajona (pilsētas) tiesas zemesgrāmatu nodaļas noslodze šāda pieprasījuma apstrādē un rajona (pilsētas) tiesas zemesgrāmatu nodaļas priekšnieka noslodze attiecīga informācijas pieprasījumu izskatīšanā. Šāda iestāžu sadarbība būs neefektīva un pretēja mērķim ar kādu tika virzīti grozījumi Notariāta likumā – samazināt tiesu noslodzi.  Ievērojot minēto, izstrādāts Ministru kabineta noteikumu projekts "Grozījums Ministru kabineta 2014. gada 23. decembra noteikumos Nr. 801 "Noteikumi par informācijas sniegšanu valsts iestādēm un amatpersonām no valsts vienotās datorizētās zemesgrāmatas"" (turpmāk – Noteikumu projekts), kas paredz tiesības Latvijas Zvērinātu notāru padomei iegūt informāciju no datorizēti uzturētā nostiprinājuma žurnāla un personu rādītāja.  Paredzēts, ka Noteikumu projekts stājas spēkā 2018. gada 1. jūlijā. | |
| 3. | Projekta izstrādē iesaistītās institūcijas un publiskas personas kapitālsabiedrības | | Latvijas Zvērinātu notāru padome, Tiesu administrācija. | |
| 4. | Cita informācija | | Nav. | |
|  | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Projekts skar institūcijas (sk. plašāk VII sadaļu "Tiesību akta projekta izpildes nodrošināšana un tās ietekme uz institūcijām"). | |
| 2. | Tiesiskā regulējuma ietekme uz tautsaimniecību un administratīvo slogu | | Latvijas Zvērinātu notāru padome pati iegūs informāciju, kas nepieciešama pārvaldes lēmuma pieņemšanai, nodrošinās efektīvu atļauju izsniegšana procesu. Tiesu administrācija nodrošinās nepieciešamās informācijas nodošanu Ministru kabineta 2014. gada 23. decembra noteikumos Nr. 801 "Noteikumi par informācijas sniegšanu valsts iestādēm un amatpersonām no valsts vienotās datorizētās zemesgrāmatas" noteiktā kārtībā. | |
| 3. | Administratīvo izmaksu monetārs novērtējums | | Nav attiecināms. | |
| 4. | Atbilstības izmaksu monetārs novērtējums | | Nav attiecināms. | |
| 5. | Cita informācija | | Noteikumu projekts neietekmē sabiedrības, tas ir personas, kuras vēlēsies saņemt atļauju ziņu saņemšanai no zvērināta notāra lietas, tiesības, pienākumus un veicamās darbības. | |
|  |  | |  | |
| |  | | --- | | **III. Tiesību akta projekta ietekme uz valsts budžetu un pašvaldību budžetiem** | | Noteikumu projekts šo jomu neskar. | |  | | **IV. Tiesību akta projekta ietekme uz spēkā esošo tiesību normu sistēmu** | | Noteikumu projekts šo jomu neskar. | |  | | **V. Tiesību akta projekta atbilstība Latvijas Republikas starptautiskajām saistībām** | | Noteikumu projekts šo jomu neskar. | |  | | | | | |
| **VI. Sabiedrības līdzdalība un komunikācijas aktivitātes** | | | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | | Noteikumu projektā ietvertais regulējums neskar sabiedrības, tas ir personas, kuras vēlēsies saņemt atļauju ziņu saņemšanai no zvērināta notāra lietas, tiesības, pienākumus un veicamās darbības. Tāpat Noteikumu projekts būtiski nemaina esošo regulējumu un neievieš jaunas politiskās iniciatīvas. Līdz ar to uz Noteikumu projektu nav attiecināmas prasības par sabiedrības līdzdalības nodrošināšanu. |
| 2. | | Sabiedrības līdzdalība projekta izstrādē | | Nav attiecināms. |
| 3. | | Sabiedrības līdzdalības rezultāti | | Nav attiecināms. |
| 4. | | Cita informācija | | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Latvijas Zvērinātu notāru padome un Tiesu administrācija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Miļevska 67036813

Kristine.Milevska@tm.gov.lv